

**Povjerenstvo za provedbu**

**Javnog natječaja**

**KLASA: 112-02/21-01/22**

**URBROJ: 2198/1-19-21-51**

**Zadar, 16. studenoga 2021. godine**

Temeljem članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19), tročlano Povjerenstvo za provedbu javnog natječaja za prijam u službu u Upravni odjel za povjerene poslove državne uprave (u daljnjem tekstu: Povjerenstvo), objavljuje slijedeći

**POZIV**

**na prethodnu provjeru znanja i sposobnosti kandidata**

Prethodna provjera znanja i sposobnosti kandidata, radi provjere stručnih i općih sposobnosti kandidata prijavljenih na javni natječaj za prijam u službu u Upravni odjel za povjerene poslove državne uprave, objavljenog u „Narodnim novinama“ broj 113/2021 od 20. listopada 2021. godine, održat će se kako slijedi:

**1. referent za povjerene poslove**, radno mjesto broj 190. iz Pravilnika o unutarnjem redu upravnih tijela Zadarske županije („Službeni glasnik Zadarske županije“ 1/20, 28/20) u Odsjeku za društvene djelatnosti, Pododsjek za hrvatske branitelje i članove njihovih obitelji, 1 izvršitelj, na neodređeno vrijeme, uz obvezan probni rad u trajanju od 3 mjeseca

**dana 25. studenog (četvrtak) 2021. godine u Domu Županije u prostorijama Velike vijećnice, Božidara Petranovića 8, 23000 Zadar, s početkom u 8,00 sati**

**2. matičar,** radno mjesto broj 198. iz Pravilnika o unutarnjem redu upravnih tijela Zadarske županije („Službeni glasnik Zadarske županije“ 1/20, 28/20) u Odsjeku za opću upravu, Pododsjek za osobna stanja građana, matičarstvo i registar birača, 2 izvršitelja, na neodređeno vrijeme, uz obvezan probni rad u trajanju od 3 mjeseca

**dana 25. studenog (četvrtak) 2021. godine u Domu Županije u prostorijama Velike vijećnice, Božidara Petranovića 8, 23000 Zadar, s početkom u 10,00 sati**

**3. samostalni upravni referent za povjerene poslove**, radno mjesto broj 213. iz Pravilnika o unutarnjem redu upravnih tijela Zadarske županije („Službeni glasnik Zadarske županije“ 1/20, 28/20), mjesto rada Biograd na Moru, 1 izvršitelj, na neodređeno vrijeme, uz obvezan probni rad u trajanju od 3 mjeseca

**dana 25. studenog (četvrtak) 2021. godine u Domu Županije u prostorijama Velike vijećnice, Božidara Petranovića 8, 23000 Zadar, s početkom u 12,00 sati**

**Pravo pristupa na prethodnu provjeru znanja i sposobnosti imaju kandidati koji su dostavili pravovremene i potpune prijave, koji udovoljavaju propisanim i objavljenim uvjetima javnog natječaja i koji su dobili poziv za testiranje.**

Prethodna provjera znanja i sposobnosti temelji se na članku 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18, 112/19).

**Sukladno epidemiološkim mjerama u prostorijama Zadarske županije obvezno je nošenje zaštitnih maski za lice.**

I. Kandidati su se dužni pridržavati utvrđenog vremena testiranja. Za kandidata, koji udovoljava propisanim i objavljenim uvjetima javnog natječaja, a koji ne pristupi prethodnoj provjeri znanja i sposobnosti u zakazano vrijeme, bez obzira na razloge ili tijekom njena trajanja odustane od iste, smatrat će se da je povukao prijavu na javni natječaj.

II. Mole se kandidati sa sobom ponijeti osobnu iskaznicu ili drugu identifikacijsku ispravu.

III. Za vrijeme pisanog testiranja kandidatima nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provodi provjera,

- razgovarati s ostalim kandidatima ili na drugi način remetiti mir i red.

Ukoliko se kandidat ponaša neprimjereno ili prekrši neko od prethodno opisanih pravila, bit će zamoljen da se udalji sa testiranja, a njegov rezultat i rad Povjerenstvo neće bodovati.

IV. Pravni izvori za pripremanje kandidata za prethodnu provjeru znanja su sljedeći:

**1. referent za povjerene poslove**, radno mjesto broj 190. iz Pravilnika o unutarnjem redu upravnih tijela Zadarske županije („Službeni glasnik Zadarske županije“ 1/20, 28/20 – u nastavku: Pravilnik), u Odsjeku za društvene djelatnosti, Pododsjek za hrvatske branitelje i članove njihovih obitelji:

- Zakon o hrvatskim braniteljima iz Domovinskog rata i članovima njihovih obitelji, od članka 1. do članka 21. („Narodne novine“ broj 121/2017, 98/2019, 84/2021);

- Uredba o uredskom poslovanju („Narodne novine“ broj 75/2021);

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

**2. matičar,** radno mjesto broj 198. iz Pravilnika, u Odsjeku za opću upravu, Pododsjek za osobna stanja građana, matičarstvo i registar birača:

- Zakon o državnim maticama („Narodne novine“ broj 96/1993, 76/2013, 98/2019);

- Zakon o osobnom imenu („Narodne novine“ broj 118/2012, 70/2017, 98/2019);

- Obiteljski zakon od članka 12. do članka 39.(„Narodne novine“ broj 103/2015, 98/2019, 47/2020);

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

**3. samostalni upravni referent za povjerene poslove**, radno mjesto broj 213. iz Pravilnika u Upravnom odjelu za povjerene poslove državne uprave, s mjestom rada Biograd na Moru:

- Zakon o izvlaštenju i određivanju naknade ("Narodne novine", br. 74/2014, 9/2017,98/2019)

- Zakon o naknadi za imovinu oduzetu za vrijeme jugoslavenske komunističke vladavine ("Narodne novine", br. 92/19996, 39/1999, 42/1999, 43/2000, 131/2000, 27/2001, 34/2001, 65/2001, 118/2001, 80/2002, 81/2002 i 98/2019)

- Zakon o lokalnoj i područnoj (regionalnoj) samoupravi („Narodne novine“ broj br. 33/2001, 60/2001, 129/2005, 109/2007, 125/2008, 36/2009, 150/2011, 144/2012, 123/2017, 98/2019, 144/2020)

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

Izvori za pripremu kandidata objavljeni u «Narodnim novinama» dostupni su na mrežnoj stranici <https://narodne-novine.nn.hr/>, izvor objavljen u „Službenom glasniku Zadarske županije“ dostupan je na linku <https://glasnik.zadarska-zupanija.hr/> .

V. Prethodna provjera znanja i sposobnosti kandidata obuhvaća:

- pisano provjeru znanja iz područja navedenih u pravnim izvorima za pripremanje kandidata,

- intervju.

VI. Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 20 bodova.

VII. Pisana provjera znanja sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na cijeli broj daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Smatra se da je kandidat položio pisani test ako je ostvario najmanje 50% bodova iz svakog dijela provjere znanja i sposobnosti kandidata na provedenom testiranju.

S kandidatom koji na pisanom testiranju ostvari najmanje ili više od 50% ukupnog mogućeg broja bodova, Povjerenstvo će provesti intervju istog dana.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje su podnijeli prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

VIII. Kandidat koji je pristupio prethodnoj provjeri znanja i sposobnosti ima pravo uvida u rezultate provedenog postupka.

IX. Nakon provedenog postupka prethodne provjere znanja i sposobnosti, Povjerenstvo utvrđuje rang-listu kandidata prema ukupnom broju bodova ostvarenog na pisanom testiranju i intervjuu, te ju dostavlja nadležnom pročelniku, uz izviješće o provedenom postupku koju potpisuju svi članovi Povjerenstva.

X. Nadležni pročelnik donijet će rješenje o prijmu u službu u zakonskom roku.

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument objavljuje se na mrežnoj stranici Zadarske županije [www.zadarska-zupanija.hr](http://www.zadarska-zupanija.hr) i na oglasnoj ploči Doma Županije, Božidara Petranovića 8, Zadar, s danom 16. studenoga 2021. godine.

**Napomena: u cilju sprječavanja širenja bolesti COVID-19 u prostorijama Zadarske županije primjenjuju se aktualne mjere propisane odlukama Stožera civilne zaštite Republike Hrvatske.**

**POVJERENSTVO ZA PROVEDBU JAVNOG NATJEČAJA**